લાઇફ-સ્ટોરી : સચિનની, ઇન્ડિયાની, આપણી એક સરસ ડૉક્યુમેન્ટરી ફિલ્મ કોઈ વ્યક્તિ કે મુદ્દાને અલગ-અલગ ઍન્ગલેથી તપાસીને આપણી સામે રજૂ કરે. ડિરેક્ટર જેમ્સ અãસ્ર્કન પોતાની આ ડૉક્યુમેન્ટરી ફિલ્મ ‘સચિન : અ બિલિયન ડ્રીમ્સ’ની શરૂઆત સચિનની દીકરી સારાના જન્મથી કરે છે. તાજી જન્મેલી સારાને સચિન પહેલી વાર પોતાના હાથમાં લે છે. ત્યાર પછી તરત જ સચિન પોતાના પિતાને ટાંકતાં કહે છે કે જો હું એક સારો માણસ નહીં બની શકું તો એક સારો પિતા પણ ક્યારેય નહીં બની શકું. બસ, એ જ ઘડીએ સચિન એક સ્ટાર ક્રિકેટર, આઇકન, રોલમૉડલમાંથી બૉય નેક્સ્ટ ડોર, એક નમ્ર માણસ અને આપણા જેવો જ એક પિતા બની જાય છે. ત્યાર પછીની સવાબે કલાકની ફિલ્મમાં ક્યાંય સચિન કેટલો મહાન બૅટ્સમૅન હતો એ બતાવવાનો પ્રયાસ જ નથી કરાયો. એને બદલે તેના વ્યક્તિત્વની બીજી બાજુઓ પર જ ધ્યાન કેãન્દ્રત કરાયું છે.